एथलीट मीट में बच्चों ने दिखाई प्रतिभा
रेयानकॉन्वेंट स्कूल में दो दिवसीय एथलीट मीट का आयोजन किया गया। जिसमें बच्चों ने विभिन्न खेलों सिंपल रेस, कलेक्टिंग दा बॉल, टोबो साइकिल रेस, म्यूजिकल चेयर, कैप रेस, पोटेटो रेस, थ्री लैग्स रेस, 100 मीटर रेस, खो- खो, होल्डिंग दा बॉल्स, स्लो साइकिल रेस, रॉप स्किपिंग, कबड्डी, बॉक्सिंग, ताईक्वांडो, शतरंज जैसे खेलों में अपना जौहर दिखाए। एथलीट मीट का शुभारंभ स्कूल चेयरमैन राजकुमार मडिय़ा ने किया।
उन्होंने कहा कि खेल खिलाड़ी एक सिक्के के दो पहलू होते हैं। खेल के बिना खिलाड़ी और खिलाड़ी के बिना खेल अधूरा होता है। स्कूल प्रबंधक प्रदीप मडिय़ा ने कहा कि बच्चों के अच्छे स्वास्थ्य के लिए शिक्षा के साथ -साथ खेल-कूद भी अनिवार्य है। इस प्रकार की खेल प्रतियोगिता से बच्चों में सहयोग आत्म विश्वास की भावना बढ़ती है। सबसे पहले बच्चों ने शपथ ग्रहण की कि वे खेल के नियमों का पालन करते हुए अनुशासन में रहकर खेलेंगे। उसके बाद बच्चों ने डंबल परेड का शानदार प्रदर्शन किया। बच्चों द्वारा दुपट्टा डांस प्रस्तुत किया गया तथा दुपट्टे द्वारा राष्ट्रीय झंडा बनाया। चेयरमैन राजकुमार मडिय़ा प्रिंसिपल वंदना मडिय़ा ने बच्चों को प्रशस्ति पत्र मेडल देकर सम्मानित किया।
hin_Deva bho_Deva hin_Deva